The JURNAL 'ULWAN (eISSN: 2600-7843) is published once a year by Universiti Islam Melaka Publisher in collaboration with the Faculty of Islamic Study, UNIMEL. It serves as a platform for the dissemination of knowledge and information related to the theory, applications, and research in the fields of Shariah (Islamic Finance and Islamic Jurisprudence), Usuluddin (Islamic Studies, Islamic Development Management, and Human Capital), and Quran Sunnah (Al-Quran and Tahfiz). Jurnal 'Ulwan has been indexed in Google Scholar, MyJurnal and MyCite.
The content of Jurnal Ulwan is licensed under a Creative Commons Attribution 4.0 International license (CC BY NC ND 4.0). Authors transfer the ownership of their articles' copyright and publication right to Jurnal Ulwan. Permission is granted to Penerbit Universiti Melaka to publish the submitted articles. The authors also permit any third party to freely share the article as long as the original authors and citation information are properly cited.
NARATIF KOMUNITI CINA TERHADAP PERKAHWINAN CAMPUR: ADAPTASI BAHASA DAN BUDAYA DI TERENGGANU
Kajian ini meneliti fenomena perkahwinan campur antara komuniti Cina dan Melayu di Terengganu, dengan memberi tumpuan kepada proses adaptasi budaya dan agama dalam kalangan pasangan Cina yang memeluk agama Islam. Proses ini melibatkan pelbagai cabaran yang diharungi oleh mualaf seperti perbezaan adat resam, amalan agama, bahasa, dan gaya hidup. Kajian ini menggunakan kaedah kualitatif dengan menggunakan reka bentuk kajian kes iaitu melibatkan enam peserta dari komuniti Cina yang telah berkahwin dengan komuniti Melayu di Terengganu. Dapatan kajian menunjukkan bahawa melalui analisis naratif, kejayaan integrasi budaya informan dapat dilihat melalui penggunaan loghat Terengganu, penerimaan adat Melayu-Islam, dan sokongan sosial, walaupun pasangan Cina Muslim ini berdepan dengan cabaran stereotaip serta dilema budaya. Biarpun begitu, kerjasama antara NGO yang berkaitan seperti PERKIM dan MACMA juga penting dalam mempromosikan keharmonian beragama dan sosial dalam kalangan pasangan yang berkahwin campur ini.
Copyright (c) 2025 Jurnal 'Ulwan http://creativecommons.org/licenses/by-nc-nd/4.0
ANALISIS MAKSUD ISTILAH AL-HIND DALAM KITAB MU‘JAM AL-BULDAN OLEH YAQUT AL-HAMAWI: KAJIAN TERHADAP HURUF AL-SIN HINGGA AL-SAD
al-Hind merupakan istilah Arab yang merujuk kepada nama tempat yang sering disebut dalam teks Arab. Sebagaimana banyak penulisan kontemporari yang membincangkan tentang keistimewaan al-Hind berdasarkan teks Arab sebagai kehebatan yang dicapai oleh Tamadun India dengan merujuk istilah tersebut semata-mata boleh menimbulkan salah faham. Oleh yang demikian, kajian ini bertujuan untuk mengemukakan maksud istilah al-Hind dengan memberi fokus kepada bahagian huruf al-Sin hingga al-Sad berdasarkan kitab Mu‘jam al-Buldan oleh Yaqut al-Hamawi. Pengumpulan data dilakukan dengan menjalankan kajian kepustakaan dengan menggunakan sumber induk iaitu kitab Mu‘jam al-Buldan serta sumber-sumber lain yang berkaitan untuk perbahasan secara komprehensif. Kajian bermula dengan mengeluarkan nama-nama lokasi yang diklasifikasikan terletak dalam rantau al-Hind daripada senarai bahagian al-Sin hingga al-Sad dan diikuti dengan mengumpul maklumat latar belakang bagi setiap lokasi. Seterusnya, pendekatan analisis kandungan dipilih bagi mengolah data yang dikumpul. Hasilnya, kajian ini dapat mengenalpasti 10 nama tempat yang termasuk dalam rantau al-Hind; yang mana 7 daripadanya terletak di Asia Selatan, 3 di Semenanjung Tanah Melayu dan 1 di Indo-China. Analisis maksud al-Hind atau penamaan rantau India pada masyarakat Arab dahulu kala didapati meliputi Asia Selatan, Kepulauan Melayu dan Indo-China. Sehubungan dengan itu, kajian berpandangan bahawa adalah tidak wajar menganggap mana-mana karakteristik al-Hind dalam kitab klasik Arab hanya merujuk kepada Subbenua India tanpa penelitian terlebih dahulu. Walhal, maklumat terperinci boleh didapati dalam kitab-kitab klasik Arab yang ternyata sangat berguna untuk mendapat gambaran yang holistik tentang istilah tersebut.
FIQH AL-WAQI’: TERAS REVOLUSI KETERANGAN FORENSIK DIGITAL DALAM MEMBENDUNG JENAYAH SYARIAH SIBER
Fiqh al-Waqi’ adalah cabang penting dalam perundangan Islam yang menekankan keupayaan serta kebolehsuaian hukum syarak bagi menyesuaikan diri dengan cabaran semasa. Kajian ini bertujuan untuk menganalisis penerapan fiqh al-waqi’ dalam konteks kemampuan dan revolusi pembuktian jenayah syariah siber, khususnya melalui integrasi teknologi moden. Pendekatan ini bertujuan memastikan revolusi pembuktian kesalahan jenayah adalah relevan dan selaras dengan prinsip syarak. Kajian ini menggunakan metodologi kualitatif melalui pendekatan dokumentari bagi metode pengumpulan data dan analisis kandungan bagi metode analisis data. Hasil kajian menunjukkan bahawa forensik digital berperanan penting dalam mengumpul, menganalisis, dan mengesahkan bukti elektronik secara saintifik dan sistematik melalui peralatan yang diiktiraf dunia. Teknologi ini memperkukuh ketepatan dan kebolehpercayaan bukti, sekali gus mengatasi kelemahan kaedah pembuktian tradisional dalam menghadapi jenayah siber. Dalam kerangka Syariah, tiga qawa’iid al-fiqhiyyah utama dikenalpasti sebagai asas dalam mengintegrasikan teknologi ini, iaitu La Yunkar Taghayyur al-Ahkam bi Taghayyur al-Azman wa al-Ahwal (hukum berubah mengikut zaman dan keadaan), Al-Dhararu Yuzal (kemudaratan mesti dihapuskan), dan Tasarruf al-Imam ‘ala al-Ra’iyyah Manutun bi al-Maslahah (tindakan pemimpin bergantung kepada maslahah). Akhir sekali, penulis mencadangkan agar penyelidikan masa depan memberi fokus kepada kajian keserasian pembuktian melalui teknologi baharu dengan standard Syariah. Langkah ini penting untuk menangani cabaran penyesuaian perundangan moden secara menyeluruh, sekali gus memperkukuhkan dinamisme prinsip-prinsip Islam dalam menghadapi perubahan realiti semasa.
SERTU DALAM INDUSTRI HALAL DI MALAYSIA: CABARAN DAN SOLUSI
Sertu dalam Sistem Pengurusan Halal Malaysia (MHMS) 2020 merupakan salah satu sub-komponen yang perlu diwujudkan dalam Sistem Jaminan Halal (HAS) bagi syarikat yang memohon persijilan halal Malaysia. Justeru itu, pengamal industri dalam setiap skim persijilan halal Malaysia akan merujuk kepada garis panduan sertu yang telah diterbitkan oleh Jabatan Kemajuan Islam Malaysia (JAKIM) sebagai panduan bagi melaksanakan proses sertu dalam industri. Namun, terdapat kelompongan yang menjadi persoalan bagi pihak industri dalam melaksanakan proses sertu jika berlaku percampuran dengan najis mughallazah. Artikel ini bertujuan untuk menganalisis isu-isu yang timbul dalam industri halal di Malaysia. Kajian ini menggunakan kaedah kualitatif dengan mengumpulkan data melalui analisis dokumen dan temu bual semi-struktur ke atas responden yang terdiri daripada wakil industri dan pegawai daripada Jabatan Agama Islam Negeri. Hasil kajian dirumuskan kepada lapan kategori isu. Kajian ini turut mencadangkan solusi yang dapat dijadikan sebagai rujukan oleh pihak berkuasa berwibawa agar tindakan seterusnya dapat dilaksanakan bagi memudahkan pihak perkhidmatan sertu dan masyarakat umum untuk mengamalkan proses sertu.
ANALISIS KONSEP SAMA’ DALAM TASAWUF DAN KEPENTINGANNYA DALAM PEMBINAAN SOSIOLOGI MASYARAKAT
Tarekat kesufian memberikan penekanan khusus kepada amalan zikir. Zikir merupakan amalan yang memberikan ketenangan dan menghidupkan hati bagi yang mengamalkannya. Amalan sama’ merupakan salah satu kaedah zikir yang terdapat padanya syair-syair, nasyid atau qasidah yang dialunkan dengan suara yang merdu dan rentak yang mengasyikkan. Namun begitu, terdapat polemik tentang pengamalan majlis sama’ yang dikatakan bertentangan dengan agama dan sebahagian pandangan menghukum haram secara mutlak. Justeru, makalah ini bertujuan untuk menganalisis konsep sama’ dalam tarekat kesufian melalui perbahasan para ulama tentang perkara tersebut dan kepentingannya dalam pembinaan sosiologi masyarakat. Kajian kualitatif ini menggunakan kaedah dokumentasi dalam pengumpulan data. Seterusnya, data dianalisis menggunakan analisis tekstual dan komparatif khususnya dalam perbahasan ulama mengenai hukum pengamalan majlis sama’. Dapatan kajian menunjukkan terdapat perbezaan pandangan berkaitan hukum majlis sama’ dari sudut keharusannya. Pengamalan majlis sama' diperbolehkan dengan syarat tidak bertentangan dengan syariat dan perlu dipatuhi beberapa adab-adab sepanjang majlis sama' dijalankan. Dalam pada itu, amalan sama’ mempunyai kepentingannya terhadap pembinaan sosiologi masyarakat yang menekankan pada penyucian jiwa yang bertujuan mendekatkan diri kepada Allah SWT sekaligus membentuk masyarakat yang berlandaskan ketaatan kepadaNya.
PERLAKSANAAN SOLAT DALAM KALANGAN PELAJAR MUSLIM UNIVERSITI AWAM DI JOHOR
Antara kayu ukur kuatnya iman seorang Muslim adalah penghayatan terhadap amalan solat. Malangnya isu pengabaian solat dipandang tidak serius oleh masyarakat Islam pada masa kini. Pelbagai alasan diberi terhadap penangguhan solat. Justeru kajian ini dijalankan terhadap pelajar-pelajar di universiti awam di Johor. Kajian ini dijalanan untuk mengkaji faktor-faktor yang mempengaruhi kekerapan solat di kalangan pelajar; mengenal pasti persepsi pelajar Muslim terhadap pentingnya solat; serta mencadangan strategi yang sesuai untuk meningkatkan kefahaman dan komitmen pelajar terhadap solat. Kajian ini melibatkan 100 orang responden yang terdiri daripada pelajar-pelajar di universiti awam yang berada di Pagoh (Universiti Tun Hussein Onn Malaysai (UTHM), Universiti Teknologi Malaysia (UTM), Universiti Islam Antarabangsa Malaysia (UIAM) dan Politeknik Tun Syed Nasir Syed Ismail (PTSN)) Kaedah pengumpulan data dilakukan adalah melalui kaedah soal selidik. Hasil kajian ini menunjukkan bahawa fasiliti dan program yang dianjurkan oleh universiti memainkan peranan penting dalam mendorong pelajar menunaikan solat. Kajian juga mendapati penganjuran program-program yang meningkatkan kefahaman dan amalan solat perlu dilakukan pihak universiti. Didikan keluarga penting untuk mendorong pelajar menjaga solat. Namun, cabaran seperti jadual akademik yang padat perlu diatasi untuk memastikan solat dapat dilakukan secara konsisten. Selain itu, persepsi pelajar tentang pelaksanaan solat di universiti awam di Johor berada pada tahap yang baik. Mereka berkeyakinan solat penting untuk ditunaikan tepat pada waktunya walaupun walaupun dalam keadaan sibuk. Walau bagaimanapun, sebilangan pelajar mengakui kerap tertinggal solat akibat kesibukan kuliah. Malangnya ada dikalangan pelajar menganggap solat sebagai beban dan tidak mampu untuk melakukannya. Justeru kerjasama universiti dengan pihak luar, seperti jabatan agama mengadakan program sepeti “Subuh macam Jumaat” boleh dicadangkan untuk memotivasikan pelajar. Penggunaan teknologi dan media sosial juga dianggap penting untuk menyebarkan maklumat berkaitan solat dan memotivasikan pelajar. Kertas kerja ini akan memberikan input dan cadangan kepada peningkatan tahap penghayatan solat khusus bagi universiti awam di Pagoh, dan kepada pusat pengajian tinggi lainnya.
APLIKASI KAEDAH AD DARAR YUZAL DALAM PERKAHWINAN
Kajian ini bertujuan untuk menganalisis aplikasi kaedah Ad Darar Yuzal dalam konteks perkahwinan. Pertama sekali, kaedah Ad Darar Yuzal bermaksud menghapuskan kemudaratan dalam kehidupan berkeluarga. Dalam hal ini, prinsip tersebut memainkan peranan penting dalam memastikan keharmonian dan kesejahteraan rumah tangga. Seterusnya, kajian ini meneliti pelbagai kes di mana kaedah ini diterapkan, termasuk isu-isu seperti penderaan fizikal dan mental, ketidakadilan ekonomi, dan konflik keluarga. Di samping itu, penyelidikan ini juga membincangkan implikasi undang-undang dan sosial bagi pasangan yang terlibat. Akhir sekali, hasil kajian menunjukkan bahawa aplikasi kaedah Ad Darar Yuzal mampu menjadi mekanisme efektif dalam menyelesaikan konflik perkahwinan dan mengurangkan kemudaratan dalam hubungan suami isteri. Kesimpulannya, pendekatan ini bukan sahaja relevan dalam konteks perundangan Islam, tetapi juga dalam mempromosikan kesejahteraan dan keadilan dalam perkahwinan.
INTEGRITI TERHADAP SANAD AL-QURAN: SATU PENELITIAN
Masyarakat Islam arus perdana di Malaysia mulai didedahkan dengan amali periwayatan sanad talaqqi dalam konteks pengajian al-Quran. Kini, banyak pihak berlumba-lumba untuk mendapatkan sanad talaqqi al-Quran. Sistem ini merupakan tradisi yang dititikberatkan oleh para qurra dan mulai tersebar di Malaysia. Al-Quran diwariskan kepada setiap generasi melalui kaedah talaqqi secara mushafahah. Ijazah sanad al-Quran yang masyhur di Malaysia adalah sanad talaqqi al-Quran 30 juzuk dan sanad talaqqi al-Fatihah. Namun, masyarakat Malaysia masih asing dan belum memahami secara mendalam berkenaan sanad talaqqi al-Quran. Situasi berlumba-lumba mendapatkan sanad talaqqi al-Quran telah menyebabkan sanad diijazahkan secara tasahul iaitu bermudah-mudah. Keinginan memperolehi sanad al-Quran mesti seiring dengan sikap integriti yang perlu dipatuhi. Justeru, kajian dilakukan untuk menganalisis berkaitan kriteria utama dalam menjaga integriti terhadap sanad al-Quran. Data-data kajian dikumpul secara analisis dokumen kepustakaan, manakala metode analisis data pula dilakukan secara deskriptif. Dapatan kajian menunjukkan terdapat lima kriteria utama dalam menjaga integriti terhadap sanad al-Quran. Kriteria-kriteria tersebut adalah mengetahui asas ilmu sanad al-Quran, memiliki saksi ketika diijazahkan sanad al-Quran, mengetahui susur galur sanad yang diperolehi, bersifat adil dan dabit, dan tidak bersikap tasahul atau shadid. Implikasi daripada dapatan kajian adalah mustahak untuk membimbing masyarakat membina kefahaman yang tepat terhadap pengijazahan sanad talaqqi al-Quran dan menjaga integriti.
EVALUATING SCHOLARLY OPINIONS ON THE USE OF ISHARI METHODOLOGY IN QUR'ANIC VERSE INTERPRETATION
Ishari Interpretation refers to the symbolic or implicit methodology used in the exegesis of Qur'anic verses. This method of interpretation is predominantly associated with Sufi traditions. However, it has generated significant controversy among scholars. Therefore, this study aims to analyze the views of both traditional and modern scholars regarding the permissibility of interpreting Qur'anic verses using the Ishari methodology. The study employs a qualitative approach with primary data obtained through document analysis. The data is analyzed using content analysis methods. Key themes to address the research questions have been identified through coding. The study reveals three scholarly opinions on the permissibility of using Ishari interpretive methodology. First, some scholars disapprove of Ishari interpretation, considering it a deviation from proper exegesis. Second, some scholars fully endorse it, while the third group permits it under specific conditions. Based on these three viewpoints, the author selects the third opinion as the most accurate and meticulous, capable of preventing deviations in Qur'anic interpretation. The conditions imposed by this opinion help prevent the widespread emergence of erroneous exegesis.
INTERAKSI ILMU QIRAAT DAN ILMU FIQH: SATU PENELITIAN AWAL
Ilmu qiraat adalah ilmu yang semakin masyhur dan diminati khususnya di Malaysia. Ilmu qiraat penting dalam pengajian Islam kerana disiplin ilmu ini berkait rapat dengan disiplin ilmu yang lain termasuk ilmu fiqh. Penulisan ini bertujuan menunjukkan fungsi ilmu qiraat dalam mempengaruhi para fuqaha untuk mengeluarkan hukum fiqh bagi kegunaan masyarakat. Turut dibincangkan adalah definisi qiraat dan fiqh, kepentingan mempelajari ilmu qiraat, ilmu qiraat sumber ilmu pengajian islam, pengaruh ilmu qiraat terhadap hukum fiqh serta peranan qiraat meluaskan pemahaman ayat-ayat fiqh. Penulisan ini bersifat kualitatif dan persejarahan serta pengkajian dokumentasi. Hasil kajian untuk menjelaskan berkenaan interaksi ilmu qiraat terhadap penghasilan hukum fiqh. Oleh itu, kajian terhadap ilmu qiraat dan interaksinya pada hukum fiqh seharusnya dikembangkan dan ditambahbaik untuk memastikan kesinambungan dan kelestarian ilmu khususnya berkaitan ilmu qiraat sentiasa terpelihara.
KEBERANGKALIAN RIBA DI DALAM E-WALLET: SATU ANALISA AWAL
Pendigital kaedah pembayaran telah menunjukkan peningkatannya di kalangan rakyat Malaysia khususnya ketika pandemic Covid-19 sedang melanda dunia. E-wallet adalah antara aplikasi pembayaran digital yang mesra pengguna dan mudah diakses sama ada oleh pengguna mahupun benefisiari yang lain. Aplikasi yang melibatkan beberapa pihak seperti pengguna, penjual atau peniaga juga terdedah kepada praktis riba yang berpotensi menjadikan akad tersebut rosak. Kertas ini bertujuan untuk memberikan satu analisa awal mengenai keberangkali berlakunya riba di dalam aplikasi yang makin mendapat tempat dalam kalangan pengguna. Hasilnya aplikasi e-wallet ini tidak bebas dari berlakunya riba kerana akad qard yang mendasari deposit yang diletakkan oleh user ke dalam akaun e-wallet. Keterikatan penyedia perkhidmatan e-wallet kepada kepatuhan Syariah juga boleh menjadi ruang untuk berlakunya riba sekiranya dana-dana tersebut disimpan di dalam akaun konvensional. Cadangan penggunaan akad wadi’ah dan bay’ istijrar di lihat dapat mengurang potensi riba di dalam aplikasi ini.
PANDANGAN SYARAK BERKAITAN PEMALSUAN SIJIL VAKSIN
Malaysia digemparkan dengan peningkatan kes penipuan sijil vaksinasi palsu. Kegiatan tersebut terbongkar susulan serbuan pegawai dan anggota Jabatan Siasatan Jenayah Komersial (JSJK) yang menyebabkan seorang doktor klinik swasta berusia 51 tahun ditahan oleh pihak berkuasa pada 8 Januari 2022. Suspek dipercayai melakukan perbuatan itu sejak September 2021 selepas klinik berkenaan mendapat kebenaran mengendalikan suntikan vaksinasi secara berbayar. Dalam tempoh berkenaan, lebih 1900 sijil vaksinasi COVID-19 dengan kadar bayaran antara RM400 hingga RM600 dijual secara dalam talian. Majlis Perubatan Malaysia (MMA) menegaskan, pihaknya tidak membenarkan aktiviti sedemikian kerana boleh memusnahkan integriti profesion perubatan, lebih-lebih lagi jika menyebabkan kemudaratan kepada kesihatan awam. Kes pemalsuan sijil vaksin masih belum ada yang dikesan berlaku di Negeri Sembilan. Oleh itu Jawatankuasa Fatwa Negeri Sembilan boleh membuat ketetapan bagi menjelaskan hukum berkaitan kepada masyarakat agar jenayah ini dapat dibendung menerusi fatwa.
KH. SHOLAHUDDIN WAHID STRATEGY IN INCREASING THE COMPETITIVE ADVANTAGE OF PESANTREN TEBUIRENG, JOMBANG, EAST JAVA
This research aims to find out what KH. Salahuddin Wahid's public interest in sending his children to the Tebuireng Islamic boarding school continues to increase. This research is a literature study using content analysis. KH. Sholahuddin Wahid chose efforts to increase the competitive advantage of the Tebuireng Islamic boarding school to focus on two things. First, the physical construction of the Tebuireng Islamic boarding school complex includes a dormitory for students to live in, a mosque, and other supporting facilities. Second, students should strengthen their mastery of kitab kuning. One of them is by reopening Mu'allimin and reviving the Madrasah Diniyah so that Tebuireng students have the ability to read and understand kitab kuning as characteristic of pesantren salafiyah.
DE-IDOLIZING WALI IN THE TARIQAT TRADITION (THE STUDY OF THE SAINTHOOD CONCEPT OF HADRATUS SHEIKH HASYIM ASY’ARI AND HIS INFLUENCE IN INDONESIA)
This article examines the views and conceptions about the Sufism concept –precisely the sainthood concept in the tariqat tradition of Hadratus Sheikh Hasyim Asy’ari. According to Alwi Shihab, Sheikh Hasyim was devoted; Sheikh Hasyim is one of the leading Sunni sufi of Nusantara aligned with Sunni Sufis of Nusantara, such as Sheikh Nurudin al-Raniri and 'Abd al-Samad al-Palimbani. Sheikh Hasyim is also known as the founding father of the largest Islamic organization in Indonesia, Nahdaltul Ulama (NU). As a charismatic cleric in Nusantara, especially in NU, his views and thoughts greatly influenced Nusantara's community constellation and religiosity. Among his views that have had major implications until now is a sainthood concept (al-walayah) in the tariqat tradition. In this context, Sheikh Hasyim was very critical of labelling someone on sainthood, especially a tariqat teacher (Murshid) because this would make someone idolize blindly, which can lead to polytheistic behaviour toward Allah. Even more interesting is his view and conception of sainthood, “de-idolizing sainthood in the tariqat tradition”. This is not much followed, even though it tends to be ignored by his followers, particularly by the tariqat grouped in Jam’iyyat Ahl al-Thariqah al-Mu’tabarah al-Nahdliyah belonged to NU. This is the reason why researchers are studying this topic.
DISABILITY FIQH FOR HUMAN SUSTAINABILITY AS MANIFESTING OF MADANI SOCIETY DEVELOPMENT
Regulations created in Indonesia often only favor people with disabilities and very few favor people with disabilities. This is due to the dominance of people with disabilities who are more in quantity than people with disabilities. However, the state must not neglect in providing guarantees of convenience to people with disabilities, especially in providing access to worship. This access is not only in the form of disability-friendly infrastructure, but also in the form of access to knowledge related to worship, such as the creation of disability-friendly fiqh rules that are religious rights. So far, there has been no fiqh that discusses disability, even the existing study of fiqh on disability is still in the form of an adhoc fatwa. The purpose of this study is to analyze how disability fiqh is a necessity for human sustainability, seen from the perspective of human rights and sharia maqashid as an effort to build a civil society. This research is a type of qualitative research (library research) using a conceptual approach. The data will be analyzed descriptively with the concept of KBB as part of human rights which is also in line with sharia maqashid. From this research, a common thread can be drawn that disability fiqh is very urgent to ensure the religious rights of people with disabilities as well as human rights guarantees and the purpose of sharia maqasid.
PRESERVATION OF MANUSCRIPTS BY KH IBRAHIM AL GHAZALI USING URAUCHI TECHNIQUES AT THE AL GHAZALI MOSQUE POLOREJO PONOROGO
This research was carried out with the aim of finding out the preservation process and obstacles to ancient manuscripts by KH Ibrahim Al Ghazali using the urauchi technique at the Al - Ghazali Mosque in Polorejo, Ponorogo Regency. This research uses descriptive research with qualitative methods, starting from identifying ancient manuscripts one by one until the urauchi technique process is completed. The result of this research is that the preservation of the manuscript by KH Ibrahim Al-Ghazali is carried out by identifying the name of the manuscript and carrying out maintenance using the Urauchi technique, namely cleaning the manuscript from dust and fungus, then carrying out maintenance patching process and finally store it in an anti-fungal and acid box Obstacles in preserving KH Ibrahim Al-Ghazali's mushaf include many works that have not been identified and are still scattered, it takes a very long time to preserve and care for the mushaf and the filling process cannot be carried out because there is no permission from the authorities Dzuriyyah and it is still difficult to find it washi paper.
MODERATION IN ISLAMIC EDUCATION IN LIGHT OF THE PROPHET’S HADITH
Islam is a moderate religion, and its moderation is proven by examining its beliefs, principles, scientific foundations, morals, worship, laws, and rulings represented in an educational process in all aspects of social life through the Prophetic Hadith. Moderation and moderation of the educational process consisting of the following three main elements: Moderation of educational belief; Moderation of worship and rituals; Moderation of morals in the educational process: One of the applications of the educational process in Islam is its moderation and moderation in morals; how to deal with morals and modify their concept among people; For example, the morality of justice, which Islam calls for, includes giving all those who have rights their rights. The morality of patience in Islam comes in the middle between indifference and negligence, and between quick anger and lack of self-control. The morality of generosity comes between extravagance and waste, and between withholding and miserliness. The morality of tolerance comes between the extremes of losing rights and oppressing oneself and allowing others to attack it, and between oppression, transgression and injustice.
HATI SUHITA: BETWEEN PESANTREN TRADITION AND JAVANESE PHILISOPHY (IMMANUEL KAHN’S MORAL VALUE ANALYSIS)
This research examines the message implied by the novel Hati Suhita. A novel work born from pesantren about pesantren for Indonesia. This research uses the content analysis method. By referring to this method, researcher tries to understand the contents of the novel Hati Suhita so that the research can capture the implied message of the novel. Khilma Anis’s work combines between pesantren trditions and puppet characters that are full of meaning. The figure of a santri who has the characteristics of a tawadlu’ human being is very nicely depicted in the figure of Alina Suhita. The story of arranged marriages that are widely practiced in pesantren circle is explored in such a way. The slogan mikul duwur mendem jero, which is the mission of this novel, provides a message about how a wife described in Suhita must be able to raise the dignity of the family and must cover all family disgraces. The message should be interpreted broadly as an invitation to be able to respect parent in a narrow sense and elders, teachers, and leaders in a broader sense, and be able to cover the disgrace of other, so that there is peace, considering the many upheavals caused by the number of people who expose the disgrace of others, especially on social media. The invitation to apply the slogan mikul duwur mendem jero is expected to bring change in the midst of the hot phenomenon of indulgence in social media.
ERGONOMIC AWARENESS AND EMPLOYEE PERFORMANCE AMONG STAFF IN CONSTRUCTION INDUSTRY AT JOHOR BAHRU
Ergonomic is the science and practices of designing jobs and enhancing the fit between the employees who perform the work and the physical demands of the work environment. Moreover, the application of ergonomics will be able to enhance employee performance. Therefore, this research was carried out to identify the relationship between ergonomic awareness and employee performance among staff in the construction industry in Johor Bahru. The objective of this study was to identify the level of ergonomic awareness in the construction industry and the level of employee performance. The entire population of office employees in the construction industry in Johor Bahru, with a total of 357 persons, and only 123 office workers, had been chosen to be the respondents for this research. Descriptive statistics and Pearson correlation analyzed the data obtained by using the Statistical Package for the Social Science 23.0 (SPSS version 23.0). The result of the study shows the level of ergonomic awareness in the construction industry is moderate, and also the level of employee performance. In addition, there is a positive relationship between ergonomic awareness and employee performance among office employees in the construction industry and a high correlation between ergonomic awareness and employee performance.
THE RELATIONSHIP BETWEEN PARENTING STYLES AND SOCIAL COMPETENCE: A LITERATURE REVIEW
Parents have a vital impact on the lives of their children. During the period of childhood and adolescence, parents maintain a significant impact on the development of their children, moulding their principles, convictions, and actions. As children develop and progress, parents must adapt their parenting techniques to address their child's evolving requirements, offering suitable assistance and direction. The most recent report from the National Health and Morbidity Survey (2022) reveals that the largest occurrence of mental health issues is observed among those aged 16-19 years old who have difficulties related to peers, conduct, emotions, and hyperactivity. In the absence of adequate direction and parental accountability for moulding their children's character, they may encounter various challenges in their lives. This study seeks to comprehensively evaluate existing literature on the problem and develop a conceptual framework based on the findings of the literature review.
FENOMENA PEMERDAGANGAN WANITA DI MALAYSIA
Pemerdagangan wanita bagi tujuan eksploitasi seksual merupakan senario serius yang melanda dunia secara global. Sangat membimbangkan lebih-lebih lagi apabila sejarah telah meunjukkan bahawa pemerdagangan wanita telah berada di rantau Asia Tenggara berkurun lamanya. Di Malaysia, pemerdagangan wanita atas tujuan eskploitasi seksual telah lama berlaku semenjak zaman sebelum kemerdekaan dan sehingga kini, jenayah pemerdagangan masih lagi berlaku. Pemerdagangan wanita dilihat sebagai satu bentuk jenayah tercancang yang menakutkan serta turut melibatkan jaringan global yang sangat luas yang memberi ancaman terhadap keselamatan insan di Malaysia. Data dikumpul melalui analisis kepustakaan menggunakan enjin pencarian seperti Google Scholar dan Elsevier. Kaedah snowball atau bebola salji turut digunakan dengan menganalisis senarai rujukan daripada artikel-artikel yang diperoleh bagi mendapatkan artikel yang lebih banyak sebagai rujukan. Kajian ini bertujuan untuk mengkaji fenomena eksploitasi pemerdagangan wanita untuk mengenal pasti punca pemerdagangan wanita di Malaysia. Kajian ini diharap dapat membantu kerajaan dalam menangani jenayah pemerdagangan wanita bagi menjaga hak dan keselamatan mangsa seterusnya dapat meningkatkan keselamatan negara.
INSTITUSI WAKAF PEMACU MATLAMAT PEMBANGUNAN MAMPAN (SDG)
Ibadat wakaf memainkan peranan peranan penting dalam memenuhi kemaslahatan masyarakat muslim dari pelbagai bidang. Ia mencakupi perihal individu dan sosial, material dan kerohanian, serta dunia dan akhirat. Wakaf itu sendiri bersifat autonomi, mampan, fleksibel dan berkesinambungan membuktikan ia mampu membantu sesebuah pentadbiran Islam bagi mencapai pembangunan sosioekonomi untuk generasi masa kini dan akan datang. Jika ditelusuri dari sudut sejarah Islam hingga kini, sistem wakaf telah memaparkan pelbagai peringkat pembangunan yang merangkumi semua sektor sosioekonomi iaitu pendidikan, kebudayaan, penjagaan kesihatan, perumahan, makanan dan minuman, infrastruktur serta banyak lagi. Hal ini membuktikan bahawa sistem wakaf ini mempunyai potensi yang tinggi dalam mencapai Matlamat Pembangunan Mampan (SDG). Penulisan ini bertujuan bagi mengkaji dan menjelaskan fungsi dan fleksibiliti wakaf serta keupayaannya untuk mencapai kemajuan seiring dengan SDG. Seterusnya mengkaji cabaran dan penyelesaian serta membentangkan satu cadangan dasar yang praktikal. Secara kesimpulannya, wakaf dapat berfungsi sebagai satu instrumen penting dalam mencapai Matlamat Pembangunan Mampan di Malaysia seperti pembangunan komuniti mampan, pengurangan kemiskinan, pendidikan berkualiti, dan pemuliharaan alam sekitar. Oleh itu, penting untuk menggalakkan dan memantapkan lagi pelaksanaan wakaf di Malaysia dalam konteks SDG bagi memperkukuhkan kelestarian dan kesejahteraan negara.
MAQASID AL-SUNNAH SEBAGAI KONSEP WASATIYYAH DAN SEIMBANG DALAM MEMAHAMI HADIS NABI SAW
Hadis Nabi SAW merupakan sumber utama hukum Islam selepas al-Quran. Ia perlu difahami dan diamalkan secara sederhana dan seimbang bagi kemaslahatan dan kesejahteraan umat manusia. Namun, pada hari ini ramai dalam kalangan umat Islam di Nusantara yang memahamkan hadis secara liberal dan melampau, serta terkeluar daripada kaedah yang ditetapkan para ulama. Artikel ini meggunakan metodologi analisis konten bagi membincangkan mengenai pemahaman dan aplikasi hadis melalui pendekatan konsep Maqasid al-Sunnah. Pendekatan memahamkan hadis Nabi SAW melalui Maqasid al-Sunnah sepertimana tujuan dan maksud hadis tersebut disampaikan kepada pendengar adalah bagi mendapatkan kefahaman wasatiyyah dan seimbang. Ianya dapat diketahui melalui kaedah dan kajian yang telah dijalankan oleh para ulama dalam bidang hadis, usul fiqh dan bidang lain. Antara kaedah tersebut adalah pendekatan memahami hadis melalui kaedah asbab al-wurud dan kontekstual serta penjelasan atau syarah hadis oleh ulama muktabar. Antara matlamat kaedah ini adalah agar sesuatu hadis boleh difahami dan diaplikasikan secara holistik, seimbang, sesuai keadaan zaman dan tempat, serta mudah diterima seluruh umat Islam. Dengan menggunakan pendekatan Maqasid al-Sunnah ini diharapkan pemahaman yang melampau, keras, liberal dan radikal boleh ditangani dan dikawal dengan baik sehingga membawa kepada kedamaian dan kesejahteraan seluruh umat manusia.
PRINSIP-PRINSIP PENDIDIKAN DAKWAH ISLAMIYAH MENERUSI SEJARAH NABI MUSA A.S. DALAM AL QURAN
Nabi Musa A.S. adalah merupakan salah satu dari rasul Ulul Azmi yang diutus ke muka bumi ini sebagai pilihan Tuhan. Oleh kerana memikul tanggunjawab berat dan mendapat ujian dari segala perjalanan kehidupannya maka sudah pasti sejarahnya akan menjadi tumpuan para pengkaji al-Quran dan sentuhan ayatnya boleh dijadikan sebagai rujukan dan pedoman dalam pengajaran dan pembelajaran sepanjang hayat, hal ini dapat ditadabburkan menerusi sejarahnya dalam al-Quran. Episode kisahnya disebut dalam al-Quran dengan nama 'Musa' sahaja dalam 136 ayat pada 34 surah yang berasingan, penyebutan sejarahnya dalam kitab suci al Quran sebagai inspirasi pendidikan dakwah islam masa kini. Di mana sejarahnya bermula dari kelahirannya kemudian ditempatkan di dalam istana Fir`aun hingga diutus untuk menyelamatkan kaum bani Israil dari penindasan dan kekejaman firaun, kemudian membawa bani Israil keluar dari Mesir bersama dengan saudaranya Nabi Harun A.S., diuji dengan umatnya kemudian menghancurkan patung anak lembu (al cIjl) sehingga kepada menerima kitab Taurah di bukit Tur Sina yang semuanya itu patut dijadikan kriteria dalam pendidikan dakwah pada zaman ini. Dalam kertas kerja ini akan merungkai nilai-nilai pendidikan dakwah Islam menerusi penyebutan kisah Nabi Musa a.s. dalam al Quran.
MORAL DEVELOPMENT OF MUSLIM YOUTH THROUGH SOCIAL MEDIA
The moral development of Muslim youth is significant in realizing the current generation's relationship with the increasingly challenging influence of social media. This study was carried out to identify the use of social media in developing the morals of Muslim Youth. This study is quantitative and is conducted by distributing questionnaires to all 250 respondents. This research is based on a descriptive and inferential survey design. The research data was analyzed using the Statistical Package for Social Science (SPSS) version 25.0 software. The study's results found that the descriptive value for the use of social media N=250, Min 3.51, SD= .544 at a moderate level. There is an item that shows the highest value, which is the item Religious speakers use social media to deliver lectures to the community with a mean value of M=3.96, SD=.844, followed by the item Islamic studies for Muslims is easy to approach with social media with a mean value of M=4.38, SD= .773 and the social media item has a positive effect on the moral formation of youths mean value M=4.14, SD=.895 and is at a high level. The results of the findings above show that social media is also one of the media in forming the character of youths nowadays. Therefore, we should be able to take advantage of social media for positive purposes, especially to shape the morals of youths.
PSIKOLOGI DAKWAH SEBAGAI INTERVENSI PEMERKASAAN ELEMEN TADAYYUN GOLONGAN RENTAN
Psikologi dakwah memainkan peranan penting dalam memperkasakan elemen tadayyun golongan rentan. Golongan rentan sering menghadapi cabaran sosial, ekonomi, dan emosi akibat kekurangan yang dialami. Pendekatan ini menggabungkan prinsip-prinsip psikologi dan dakwah Islam untuk membantu individu membina daya tahan, meningkatkan kesejahteraan spiritual dan mengintegrasikan nilai-nilai agama dalam kehidupan seharian. Kertas kerja ini, menggunakan kaedah analisis dokumen, meneroka pelbagai strategi psikologi dakwah dalam memperkasakan tadayyun golongan rentan. Hasil analisis menunjukkan bahawa psikologi dakwah, melalui teknik tazkiyah al-nafs (pembersihan jiwa), dorongan dan motivasi dapat memperkukuhkan keyakinan diri dan meningkatkan penghayatan tadayyun kelompok rentan. Dapatan ini meneguhkan bahawa psikologi dakwah berpotensi memperkasakan elemen tadayyun golongan rentan melalui model yang menggabungkan aspek spiritual dan strategi daya tindak psikologi yang berkesan. Ini sekaligus menyediakan panduan praktikal kepada pendakwah, kaunselor, dan profesional lain dalam menyantuni golongan rentan.
KESAN ERA PASCANORMAL TERHADAP AKIDAH KETUHANAN UMAT ISLAM
Era Pascanormal merujuk kepada suatu tempoh perubahan yang ditandai dengan kemelut 3C iaitu chaos (keberantakan), complexity (kerumitan) dan contradiction (pertentangan). Kemelut tersebut menimbulkan ketidakpastian serta ketidakstabilan yang menjadi cabaran baharu dalam kehidupan manusia mencakupi aspek sosial, ekonomi dan politik. Perubahan ini turut memberi kesan yang besar terhadap lanskap pemikiran manusia termasuk kefahaman terhadap agama dan ketuhanan. Justeru artikel ini akan membincangkan kesan perubahan era pascanormal ini terhadap akidah umat Islam khususnya yang berhubung dengan akidah ketuhanan iaitu keimanan terhadap Allah SWT. Pendekatan kualitatif digunakan dengan menganalisa dokumen dari pelbagai sumber seperti buku, jurnal, artikel dan sebagainya. Hasil dari penelitian yang dilakukan mendapati era pascanormal memberi kesan dan membawa cabaran baru terhadap aliran pemikiran ketuhanan dan membuka laluan penyebaran fahaman sesat seperti kemunculan agnostisisme kesan dari relativisme, pluralisme dan liberalisme. Bagaimanapun dalam masa yang sama era pascanormal yang diwarnai oleh kepesatan perkembangan teknologi maklumat turut memberi peluang besar untuk penyebaran akidah Islam melalui pelbagai media digital. Keperluan kepada pengurusan akidah yang strategik yang dimainkan oleh institusi agama diharapkan dapat menangani kesan negatif era pascanormal terhadap akidah umat Islam.
KAJIAN KEBOLEHGUNAAN E-GAMIFIKASI MINECRAFT BAGI KURSUS FALSAFAH ISLAM
Kaedah pembelajaran baharu melalui e-gamifikasi semakin mendapat perhatian dalam dunia pendidikan. Kajian ini memfokuskan kepada pembangunan e-gamifikasi dengan menggunakan platform Minecraft sebagai alat pengajaran dan pembelajaran bagi kursus Falsafah Islam. Objektif utama kajian adalah untuk mengkaji kebolehgunaan platform ini dalam kalangan pelajar, khususnya dari segi pemahaman, ingatan, dan minat terhadap kursus. Kajian ini berbentuk kuantitatif, di mana data dikumpulkan melalui soal selidik yang telah diedarkan kepada 28 orang pelajar Sarjana Muda Pengajian Akidah dan Agama, Universiti Sains Islam Malaysia (USIM) yang sedang mengikuti kursus ADP 4063 Falsafah Islam. Analisis data dilakukan menggunakan perisian perisian Statistical Package for the Social Sciences (SPSS) versi 26.0 secara deskriptif untuk mendapatkan nilai min (purata) bagi setiap item dalam soal selidik. Hasil kajian menunjukkan bahawa penggunaan e-gamifikasi Minecraft dalam pengajaran Falsafah Islam diterima baik oleh para pelajar dengan purata nilai min keseluruhan yang tinggi iaitu antara 4.04 (SP 0.63) hingga 4.43 (SP 0.56). Ini menunjukkan bahawa penggunaan e-gamifikasi Minecraft dalam kursus Falsafah Islam dapat meningkatkan pemahaman, ingatan, minat, dan keterlibatan pelajar secara signifikan. Secara keseluruhan, kajian ini membuktikan bahawa e-gamifikasi Minecraft adalah satu pendekatan inovatif dan berkesan dalam memupuk minat pelajar dan meningkatkan pengalaman pembelajaran mereka dalam kursus Falsafah Islam. Oleh itu, kajian pada masa hadapan boleh meneroka kepelbagaian elemen gamifikasi lain dan juga boleh melibatkan sampel yang lebih besar dan lebih pelbagai dari segi latar belakang pendidikan untuk memperkukuh generalisasi dapatan.